**In-57 miera spokojnosti zamestnávateľov s dosahovanými výstupmi vzdelávania študijného programu**

V súlade s vnútorným predpisom Politiky, postupy a pravidlá študijných programov na Katolíckej univerzite v Ružomberku v mesiacoch október 2021 – január 2022 uskutočnila Filozofická fakulta KU v Ružomberku prieskum, prostredníctvom ktorého zisťovala mieru spokojnosti zamestnávateľov s dosahovanými výstupmi vzdelávania študijného programu.

Miera spokojnosti zamestnávateľov s dosahovanými výstupmi vzdelávania sa zisťovala v súvislosti s úpravou existujúceho študijného programu v akademickom roku 2021/2022. Prieskum sa uskutočnil formou elektronického dotazníka, v ktorom sa zamestnávatelia vyjadrovali k nasledujúcim tvrdeniam prostredníctvom škály súhlasím – nesúhlasím – čiastočne súhlasím:

1. Ciele a výstupy študijného programu sú v súlade s mojimi očakávaniami ako zainteresovanej strany (zamestnávateľa).
2. Získané vzdelanie umožňuje vykonávať indikované povolania.

Zainteresované strany mali k dispozícii maticu cieľov a výstupov, indikované povolania, profil absolventa a odporúčaný študijný plán.

Filozofická fakulta KU uskutočňuje 28 študijných programov. Prieskumu sa zúčastnilo 15 zamestnávateľov, ktorí sa vyjadrili ku každému študijného programu. Jeden zamestnávateľ sa vyjadroval k viacerým študijným programom, ak išlo o nadväzujúce študijné programy alebo programy uskutočňované v rámci jedného študijného odboru.

Výsledky hodnotenia:

|  |  |  |  |
| --- | --- | --- | --- |
|  | Súhlasím | Nesúhlasím | Čiastočne súhlasím |
|  | 27 dotazníkov |  | 1 dotazník |
|  | 27 dotazníkov |  | 1 dotazník |

Výber z komentárov a odporúčaní zamestnávateľov:

učiteľstvo anglického jazyka a literatúry v kombinácii, 1. a 2. stupeň

*Hodnotím veľmi pozitívne vypracovaný študijný program. Ciele, kompetencie, výstupy spĺňajú požiadavky. Absolvent bude vhodným kandidátom do praxe.*

učiteľstvo filozofie v kombinácii, 1. a 2. stupeň

*Mám možnosť pracovať s kolegami, ktorí sú absolventi aj KU a som s nimi veľmi spokojný.*

učiteľstvo histórie v kombinácii, 2. stupeň

*Pestovať u študentov VŠ konštruktivistický prístup k vzdelávaniu, v ktorej je učiteľ viac sprievodcom a facilitátorom, ako tým, ktorý len odovzdáva vedomosti.*

učiteľstvo nemeckého jazyka a literatúry v kombinácii, 2. stupeň

*Dôležité je viesť študentov k ďalšiemu samovzdelávaniu napr. cez webináre, mať skúsenosť s vyučovaním v jazykových školách.*

učiteľstvo slovenského jazyka a literatúry v kombinácii, 2. stupeň

*Teoretickú prípravu priamo prepájať na praktické vyučovanie... Nenechávať didaktiku a prax len ako samostatné výstupy študijného programu, ale priamo ich integrovať do teoretických predmetov, aby sa stali viac praktickými.*

história, 1. a 2. stupeň

*Odporúčam dlhšiu prax.*

**Záver**

V dotazníkoch sa nenachádzali žiadne výraznejšie pripomienky k vedomostiam, zručnostiam a kompetentnostiam absolventov daných študijných programov, väčšina zamestnávateľov vyjadrila spokojnosť s dosahovaným výstupmi vzdelávania. Do budúcnosti je potrebné rozšíriť databázu zamestnávateľov zamestnávajúcich absolventov Filozofickej fakulty KU v Ružomberku.

V Ružomberku 1. 12. 2022